Is-Senat Amerikan jiddeċiedi li l-impeachment kontra Trump għandu jitkompla Is-Senat Amerikan stabbilixxa li l-proċeduri ta' impeachment tal-eks-President Amerikan Donald Trump huma ta' natura kostituzzjonali, u għaldaqstant ppermetta li jinbdew il-proċeduri. It-tim ta' difiża ta' Trump argumentaw li huwa ma setax jiffaċċja proċeduri legali ta' impeachment wara li telaq mill-White House. Madankollu l-maġġoranza tas-Senat (56 vot favur u 44 kontra) ivvotaw biex il-proċeduri jitkomplew, b'numru żgħir ta' Repubblikani wkoll jappoġġjaw din id-deċiżjoni. Trump qed jiġi akkużat li inċita l-irvellijiet meta x-xahar li għadda sostenituri tiegħu daħlu b'forza fil-Kungress Amerikan. Eluf kienu nġabru biex jappoġġjaw l-allegazzjonijiet ta' Trump ta' frodi elettorali fl-elezzjoni presidenzjali Amerikana.